


















I PRIEDAS

PREPARATO CHARAKTERISTIKŲ SANTRAUKA

1. VAISTINIO PREPARATO PAVADINIMAS

FARINGOSEPT 10 mg slėgtosios pastilės


2. KOKYBINĖ IR KIEKYBINĖ VAISTO SUDĖTIS
Kiekvienoje slėgtojoje pastilėje yra 10 mg ambazono monohidrato.

Pagalbinės medžiagos: kiekvienoje pastilėje yra 729 mg sacharozės ir 150 mg laktozės monohidrato. Visos pagalbinės medžiagos nurodytos 6.1 sk.


3. FARMACINĖ FORMA

Slėgtoji pastilė.
Ruda suslėgta pastilė, cilindro formos, lygiu pigmentuotu paviršium.

4. KLINIKINĖ INFORMACIJA

4.1 Terapinės indikacijos

Pagalbinis ūminių infekcinių burnos ir ryklės ligų (pvz., gingivito, stomatito, tonzilito) gydymas.

4.2 Dozavimas ir vartojimo metodas

Suaugusieji
Čiulpti po 1 slėgtąją pastilę 3 - 5 kartus per parą, t.y. 30 – 50 mg ambazono. Jas reikia vartoti praėjus 15 - 30 min. po valgio (burnoje jos turi lėtai ištirpti, jų negalima kramtyti). Po to 3 valandas negalima valgyti ir gerti.

14 – 18 metų vaikai
Čiulpti po 1 slėgtąją pastilę 3 kartus per parą, t.y. 30 mg ambazono.

Jaunesni kaip 14 metų vaikai
FARINGOSEPT kietųjų pastilių nerekomenduojama vartoti jaunesniems kaip 14 metų vaikams, nes duomenų apie saugumą nepakanka.
Gydymo trukmė
FARINGOSEPT rekomenduojama vartoti 3 - 4 dienas.

4.3 Kontraindikacijos
Padidėjęs jautrumas ambazonui arba bet kuriai pagalbinei vaistinio preparato medžiagai.

4.4 Specialūs įspėjimai ir atsargumo priemonės

Kadangi FARINGOSEPT sudėtyje yra sacharozės ir laktozės, cukriniu diabetu sergantiems
pacientams būtina į tai atsižvelgti. Kiekvienoje pastilėje yra 729 mg sacharozės ir 150 mg laktozės. Jų energetinė vertė yra panaši – 3,94 kcal/g (16,5 kJ/g).

Kiekvienoje pastilėje yra 150 mg laktozės. Šio vaistinio preparato negalima vartoti pacientams, kuriems nustatytas retas paveldimas sutrikimas – Lapp laktazės stygius arba gliukozės ir galaktozės malabsorbcija.

Kiekvienoje pastilėje yra 729 mg sacharozės. Šio vaistinio preparato negalima skirti pacientams, kuriems nustatytas retas paveldimas sutrikimas – fruktozės netoleravimas, gliukozės ir galaktozės malabsorbcija arba sacharazės ir izomaltazės stygius

4.5 Sąveika su kitais vaistiniais preparatais ir kitokia sąveika

Duomenų apie šio vaistinio preparato įtaką kitų vaistinių preparatų poveikiui nėra.

4.6 Nėštumo ir žindymo laikotarpis

Nėra kontroliuojamų tyrimų įrodančių ambazono saugumą nėštumo ir žindymo laikotarpiu. Dėl
klinikinių farmakokinetikos tyrimų trūkumo neįmanoma įvertinti ambazono išsiskyrimo į motinos pieną.
Ambazonas neparodė teratogeninio poveikio vienos eksperimentinio tyrimo metu ir nebuvo pastebėtas šalutinis poveikis nėštumo metu. Kadangi trūksta specialių tyrimų, ambazonas neturėtų būti
vartojamas per pirmąjį nėštumo trimestrą.

4.7 Poveikis gebėjimui vairuoti ir valdyti mechanizmus

FARINGOSEPT gebėjimo vairuoti ir valdyti mechanizmus neveikia.
4.8 Nepageidaujamas poveikis

Nepageidaujami reiškiniai išvardyti toliau pagal organų sistemų klases ir dažnį, kuris apibūdinamas naudojant tokius sutrikimų dažnio apibūdinimus:

Virškinimo trakto sutrikimai
Dažnis nežinomas (negali būti įvertintas pagal turimus duomenis). Seilių spalvos pokytis.

4.9 Perdozavimas

Pranešimų apie perdozavimo atvejus negauta.
Specifinio antidoto nėra, tačiau prarijus labai didelę FARINGOSEPT dozę, rekomenduojama sukelti vėmimą ir (arba) plauti skrandį.


5. FARMAKOLOGINĖS SAVYBĖS
5.1 Farmakodinaminės savybės

Farmakoterapinė grupė - vaistai gerklės ligoms gydyti, antiseptikai. ATC kodas - R02AA01.

Ambazonas sukelia bakterijas naikinantį poveikį. Labiausiai ši veiklioji medžiaga veikia streptokokus (hemolizinį ir žaliąjį) ir pneumokokus. FARINGOSEPT poveikis stafilokokams yra vidutinio stiprumo. Vaistinis preparatas nesuardo normalios žarnyno mikrofloros.

5.2 Farmakokinetinės savybės
Preparato farmakokinetikos tyrimų neatlikta.

5.3 Ikiklinikinių saugumo tyrimų duomenys

Ūminio toksinio poveikio tyrimai rodo, kad pavartojus vienkartinę FARINGOSEPT dozę, LD50 būna 1000 mg/kg kūno svorio. Ikiklinikiniais tyrimais nustatyta, kad citotoksinio, mutageninio ir klastogeninio poveikio ambazonas nesukelia

6. FARMACINĖ INFORMACIJA

6.1 Pagalbinių medžiagų sąrašas

Kakava
Sacharozė
Laktozė monohidratas Povidonas K 30 Vanilinas
Stearino rūgštis
6.2 Nesuderinamumas

Duomenys nebūtini.

6.3 Tinkamumo laikas

3 metai.

6.4 Specialios laikymo sąlygos
Laikyti ne aukštesnėje kaip 25 °C temperatūroje. Laikyti gamintojo pakuotėje, kad preparatas būtų apsaugotas nuo šviesos.

6.5 Pakuotė ir jos turinys

Kartoninė dėžutė, kurioje yra 2 lizdinės Al/PVC/PE/PVDC plokštelės. Vienoje lizdinėje plokštelėje yra 10 slėgtųjų pastilių.

6.6 Specialūs reikalavimai atliekoms tvarkyti

Specialių reikalavimų nėra.

7. RINKODAROS TEISĖS TURĖTOJAS

Sun Pharmaceutical Industries Europe B.V. Polarisavenue 87, 2132JH, Hoofddorp, Nyderlandai

8. RINKODAROS TEISĖS NUMERIS

LT/1/97/2977/001

9. RINKODAROS TEISĖS SUTEIKIMO / ATNAUJINIMO DATA

1997-09-03 / 2012-06-15


10. TEKSTO PERŽIŪROS DATA

2026 m. liepos 10 d.
Naujausia vaistinio preparato charakteristikų santraukos redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje http://www.vvkt.lt/






















II PRIEDAS

RINKODAROS SĄLYGOS
A. GAMYBOS LICENCIJOS TURĖTOJAS (-AI), ATSAKINGAS (-I) UŽ SERIJŲ IŠLEIDIMĄ

B. RINKODAROS TEISĖS SĄLYGOS

A. GAMYBOS LICENCIJOS TURĖTOJAS, ATSAKINGAS UŽ SERIJŲ IŠLEIDIMĄ

Gamintojo, atsakingo už serijų išleidimą, pavadinimas ir adresas

S.C. Terapia S.A. 400632 Cluj – Napoca Str. Fabricii Nr.124 Rumunija


B. RINKODAROS TEISĖS SĄLYGOS
· TIEKIMO IR VARTOJIMO SĄLYGOS AR APRIBOJIMAI, TAIKOMI RINKODAROS TEISĖS TURĖTOJUI

Nereceptinis vaistinis preparatas.
· SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

Nebūtini.



















III PRIEDAS ŽENKLINIMAS IR PAKUOTĖS LAPELIS



















A. ŽENKLINIMAS

INFORMACIJA ANT IŠORINĖS PAKUOTĖS

KARTONO DĖŽUTĖ

1.	VAISTINIO PREPARATO PAVADINIMAS


FARINGOSEPT 10 mg slėgtosios pastilės Ambazono monohidratas

2.	VEIKLIOJI MEDŽIAGA IR JOS KIEKIS


Kiekvienoje slėgtojoje pastilėje yra 10 mg ambazono monohidrato.

3.	PAGALBINIŲ MEDŽIAGŲ SĄRAŠAS


Sudėtyje yra kakava, sacharozė, laktozė monohidratas, povidonas K 30, vanilinas, stearino rūgštis.

4.	FARMACINĖ FORMA IR KIEKIS PAKUOTĖJE


20 slėgtųjų pastilių

5.	VARTOJIMO METODAS IR BŪDAS


Vartoti per burną.
Prieš vartojimą perskaitykite pakuotės lapelį.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE VIETOJE


Laikyti vaikams nepasiekiamoje ir nepastebimoje vietoje.

7.	KITAS SPECIALUS ĮSPĖJIMAS (JEI REIKIA)


Dozėje yra cukraus ( 729 mg sacharozės ir 150 mg laktozės). Cukriniu diabetu sergantiems pacientams būtina į tai atsižvelgti.

8.	TINKAMUMO LAIKAS


Tinka iki {MMMM/mm}

9.	SPECIALIOS LAIKYMO SĄLYGOS


Laikyti ne aukštesnėje kaip 25 ºC temperatūroje. Laikyti gamintojo pakuotėje, kad preparatas būtų apsaugotas nuo šviesos.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.	RINKODAROS TEISĖS TURĖTOJO PAVADINIMAS IR ADRESAS


Sun Pharmaceutical Industries Europe B.V. Polarisavenue 87, 2132JH, Hoofddorp, Nyderlandai

12.	RINKODAROS TEISĖS NUMERIS


LT/1/97/2977/001

13.	SERIJOS NUMERIS


Serija {numeris}

14.	PARDAVIMO (IŠDAVIMO) TVARKA


Nereceptinis vaistinis preparatas.

15.	VARTOJIMO INSTRUKCIJA


Vaisto vartojama pagalbiniam ūminių infekcinių burnos ir ryklės ligų (dantenų, ryklės, migdolų uždegimo) gydymui.
Suaugusiesiems reikia čiulpti po 1 slėgtąją pastilę 3 - 5 kartus per parą, t.y. 30 – 50 mg ambazono.
14 – 18 metų vaikams reikia čiulpti po 1 slėgtąją pastilę 3 kartus per parą, t.y. 30 mg ambazono.
Jas reikia vartoti praėjus 15 - 30 min. po valgio (burnoje jos turi lėtai ištirpti, jų negalima kramtyti). Po to 3 valandas negalima valgyti ir gerti.
Nevartoti jaunesniems kaip 14 metų vaikams.

16.	INFORMACIJA BRAILIO RAŠTU


FARINGOSEPT

MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ

1.	VAISTINIO PREPARATO PAVADINIMAS


FARINGOSEPT 10 mg slėgtosios pastilės Ambazono monohidratas

2.	RINKODAROS TEISĖS TURĖTOJO PAVADINIMAS


Sun Pharmaceutical Industries Europe B.V.

3.	TINKAMUMO LAIKAS


Tinka iki {MMMM/mm}

4.	SERIJOS NUMERIS


Serija {numeris}

5.	KITA





















B. PAKUOTĖS LAPELIS

PAKUOTĖS LAPELIS: INFORMACIJA VARTOTOJUI

FARINGOSEPT 10 mg slėgtosios pastilės
Ambazono monohidratas

Atidžiai perskaitykite visą informacinį lapelį, nes jame pateikiama Jums svarbi informacija. FARINGOSEPT galima įsigyti be recepto, tačiau jį reikia vartoti tiksliai, kaip nurodyta, kad poveikis būtų geriausias.
· Neišmeskite lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu simptomai pasunkėja arba per 3 - 4 dienas nepalengvėjo, būtina kreiptis į gydytoją.
· Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Lapelio turinys
1. Kas yra FARINGOSEPT ir kam jis vartojamas
2. Kas žinotina prieš vartojant FARINGOSEPT
3. Kaip vartoti FARINGOSEPT
4. Galimas šalutinis poveikis
5. Kaip laikyti FARINGOSEPT
6. Kita informacija

1. KAS YRA FARINGOSEPT IR KAM JIS VARTOJAMAS

Veiklioji FARINGOSEPT slėgtųjų pastilių medžiaga ambazonas vietiškai naikina mikrobus.

Vaisto vartojama pagalbiniam ūminių infekcinių burnos ir ryklės ligų (dantenų, ryklės, migdolų uždegimo) gydymui.
2. KAS ŽINOTINA PRIEŠ VARTOJANT FARINGOSEPT

FARINGOSEPT vartoti negalima:
· jeigu yra padidėjęs jautrumas (alergija) veikliajai arba bet kuriai pagalbinei FARINGOSEPT medžiagai.
Specialių atsargumo priemonių reikia:
· jeigu sergama sunkia infekcine liga, pasireiškiančia didele temperatūra, galvos skausmu, vėmimu, būtina kreiptis į gydytoją, ypač jei savijauta nepagerėja per 3-4 dienas.

Kadangi FARINGOSEPT sudėtyje yra sacharozės ir laktozės, cukriniu diabetu sergantiems
pacientams būtina į tai atsižvelgti. Kiekvienoje pastilėje yra 729 mg sacharozės ir 150 mg laktozės. Jų energetinė vertė yra panaši – 3,94 kcal/g (16,5 kJ/g).
Kitų vaistų vartojimas
Jeigu vartojate arba neseniai vartojote kitų vaistų, įskaitant ir įsigytus be recepto, pasakykite gydytojui arba vaistininkui.
Duomenų apie FARINGOSEPT įtaką kitų vaistų poveikiui nėra.

FARINGOSEPT vartojimas su maistu ir gėrimais
FARINGOSEPT nerekomenduojama vartoti valgio metu.

Nėštumas ir žindymo laikotarpis
Prieš vartojant bet kokį vaistą, būtina pasitarti su gydytoju arba vaistininku.

Nėra kontroliuojamų tyrimų įrodančių ambazono saugumą nėštumo ir žindymo laikotarpiu. Dėl
klinikinių farmakokinetikos tyrimų trūkumo neįmanoma įvertinti ambazono išsiskyrimo į motinos pieną.
Kadangi trūksta specialių tyrimų, ambazonas neturėtų būti vartojamas per pirmus tris nėštumo mėnesius.

Vairavimas ir mechanizmų valdymas
Vairuoti automobilį ir dirbti su mechanizmais galima.

Svarbi informacija apie kai kurias pagalbines medžiagas
Kiekvienoje slėgtojoje pastilėje yra 150 mg laktozės monohidrato bei 729 mg sacharozės (cukraus). Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3. KAIP VARTOTI FARINGOSEPT
FARINGOSEPT visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Suaugusiesiems
Čiulpti po 1 slėgtąją pastilę 3 - 5 kartus per parą, t.y. 30 – 50 mg ambazono.

14 – 18 metų vaikams
Čiulpti po 1 slėgtąją pastilę 3 kartus per parą, t.y. 30 mg ambazono.

Jaunesniems kaip 14 metų vaikams
FARINGOSEPT kietųjų pastilių nerekomenduojama vartoti jaunesniems kaip 14 metų vaikams, nes duomenų apie saugumą nepakanka.
FARINGOSEPT pastiles reikia vartoti praėjus 15 - 30 min. po valgio (burnoje jos turi lėtai ištirpti, jų negalima kramtyti). Po to 3 valandas negalima valgyti ir gerti.

Vaisto reikia vartoti 3 - 4 dienas.

Jeigu manote, kad FARINGOSEPT veikia per stipriai arba per silpnai, kreipkitės į gydytoją arba vaistininką.
Pavartojus per didelę FARINGOSEPT dozę
Preparato perdozavimo atvejų nebuvo.
Specifinio priešnuodžio nėra, tačiau išgėrus labai didelę didelę FARINGOSEPT dozę rekomenduojama nedelsiant kreiptis į gydymo įstaigą.
Pamiršus pavartoti FARINGOSEPT
Praleidus dozę, vėliau vietoj jos dvigubos dozės vartoti negalima.


4. GALIMAS ŠALUTINIS POVEIKIS
FARINGOSEPT, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Dažnis nežinomas (negali būti įvertintas pagal turimus duomenis): seilių spalvos pokytis.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

5. FARINGOSEPT LAIKYMO SĄLYGOS
Laikyti vaikams nepasiekiamoje ir nepastebimoje vietoje. Laikyti ne aukštesnėje kaip 25 ˚C temperatūroje.
Laikyti gamintojo pakuotėje, kad preparatas būtų apsaugotas nuo šviesos.

Ant dėžutės ir lizdinės plokštelės po „Tinka iki“ nurodytam tinkamumo laikui pasibaigus, FARINGOSEPT vartoti negalima. Vaistas tinka vartoti iki paskutinės nurodyto mėnesio dienos.
Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.


6. KITA INFORMACIJA

FARINGOSEPT sudėtis

· Veiklioji medžiaga yra ambazono monohidratas. Kiekvienoje slėgtojoje pastilėje yra 10 mg ambazono monohidrato.
· Pagalbinės medžiagos yra kakava, sacharozė, laktozė monohidratas, povidonas K 30, vanilinas, stearino rūgštis.

FARINGOSEPT išvaizda ir kiekis pakuotėje

FARINGOSEPT 10 mg slėgtosios pastilės yra rudos spalvos, cilindro formos, lygiu pigmentuotu paviršium.
Kartono dėžutėje yra 2 lizdinės Al/PVC/PE/PVDC plokštelės, kurių kiekvienoje yra 10 pastilių.

Rinkodaros teisės turėtojas
Sun Pharmaceutical Industries Europe B.V. Polarisavenue 87, 2132JH, Hoofddorp, Nyderlandai

Gamintojas
S.C. Terapia S.A. 400632 Cluj – Napoca Str. Fabricii Nr. 124 Rumunija
Jeigu apie šį vaistą norite sužinoti daugiau, kreipkitės į vietinį rinkodaros teisės turėtojo atstovą. Sun Pharmaceutical Industries Limited atstovybė Lietuvoje
Karaliaus Mindaugo pr. 68-3, Kaunas Tel. +370-37-311843

Šis pakuotės lapelis paskutinį kartą patvirtintas 2018-08-01.

Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje http://www.vvkt.lt/

